მირზა მაშოვი მეგობარ ჟურნალისტებთან გავიცანი. რომ გაიგო რომანებისა და მოთხრობების სწრაფ წერაში გინესის რეკორდსმენი ვიყავი, ძალიან დაინტერესდა, უფრო იმით დაინტერესდა, რომ ერთ-ერთი რომანი თურქეთში მქონდა შექმნილი. თურქულ გაზეთ `გოლჯუკში~ ჩემზე დაწერილი სტატიის წაკითხვის შემდეგ სურვილი გაუჩნდა `წვიმის ცრემლები~ აზერბაიჯანულად ეთარგმნა, მითუმეტეს რომანის სამ თავში მოქმედება აზერბაიჯანში ხდება. მირზა ასევე დაინტერესდა ჩემი ზღაპრებით და ორი ზღაპარი საქართველოში გამომავალ აზერბაიჯანულ ჟურნალში (`ქარაფაფაქლარ~) და გაზეთში (` სინათლის შუკი~) დაბეჭდა, ასევე გაავრცელა აზერბაიჯანული საიტების საშუალებით. ვინაიდან ციფრი 13 მისი საყვარელი ციფრია, ზუსტად 13 ზღაპარი გაგზავნა ბაქოში და ჩააბარა ერთ-ერთ სოლიდურ გამომცემლობას, სადაც მალე ცალკე წიგნად გამოვა და აზერბაიჯანელი პატარები გაეცნობიან ქართველი მეზღაპრე ბაბუას შემოქმედებას, რაც უთუოდ მირზას დამსახურება იქნება.